Filmkritikaíró szeminárium

Oktató: Váró Kata Anna

Tantárgy kódja: BTALF0011BA

Terem: Médiatár

Időpont: szerda 12-14-ig

**A tantárgy célja**: megismertetni a hallgatókat a filmkritikaírás alapjaival. Áttekintjük, hogy milyen kontextusokban lehet a filmeket vizsgálni, milyen szempontokat kell figyelembe venni a filmek elemzésekor. Megnézzük, hogy a médium, amiben a kritika megjelenik, miként befolyásolja az írást (kontextus, nyelvezet, szakszavak használata stb.) A kurzus során a hallgatók már megjelent kritikai írások elemzése mellett maguk is írnak majd recenziókat a megadott filmekről, amiket aztán közösen fogunk megbeszélni, szükség esetén csiszolni és javítani.

**Követelmény:** A megadott időpontokra a kiadott filmekről 3500-5000 leütés terjedelmű írások elkészítése. Az írásokat elektronikus formában és nyomtatott formában is hozni kell. A félévi jegy az órai munkából és az írásokra kapott érdemjegyekből tevődik össze.

1. Hét: Regisztrációs hét
2. Hét: A filmkritikaírás rövid története és alapjai
3. Hét: Mitől jó vagy rossz egy kritika?
4. Hét: Kontextusteremtés
5. Hét: Felépítés, terjedelem, formai szabályok, szakkifejezések használata stb.
6. Hét: Különböző médiumokban már megjelent kritikák vizsgálata. (Az oktató által hozott példák)
7. Hét: Különböző médiumokban megjelent kritikák vizsgálata. (A hallgatók által hozott példák)
8. Hét: Őszi szünet
9. Hét: **Martin Scorsese: *Az ártatlanság kora* (*The Age of Innocence*, 1994)** című filmjéről a hallgatók által írt kritikák megbeszélése
10. Hét: **James Mangold: *Börtönvonat Yumába* (*3:10 to Yuma*, 2007)** című filmjéről a hallgatók által írt kritikák megbeszélése
11. Hét: **Dárday István és Szalay Györgyi: *Jutalomutazás* (1974)** című filmjéről a hallgatók által írt kritikák megbeszélése
12. Hét: **Alejandro Gonzáles Iñárritu: *Korcs szerelmek* (*Amores Perros*, 2000)**
13. Hét: **Xavier Dolan: *Tom a farmon* (*Tom a la ferme*, 2013)**
14. Hét: **Rune Denstad Langlo: *Észak* (*Nord*, 2009)** című filmjéről a hallgatók által írt kritikák megbeszélése
15. Hét: **Carlos Saura: *Carmen* (1984)** című filmjéről a hallgatók által írt kritikák megbeszélése